CELEX: 32015R0576
Language: hu
Date: 2015-04-10 00:00:00
Title: A Bizottság (EU) 2015/576 végrehajtási rendelete ( 2015. április 10. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 229. alkalommal történő módosításáról

11.4.2015   
            
            
               HU
            
            
               Az Európai Unió Hivatalos Lapja
            
            
               L 96/7
            
         A BIZOTTSÁG (EU) 2015/576 VÉGREHAJTÁSI RENDELETE
   (2015. április 10.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 229. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) és (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2015. március 31-én az Egyesült Nemzetek Biztonsági Tanácsának (ENSZ BT) szankcióbizottsága úgy határozott, hogy egy természetes személyt töröl az azon személyekre, csoportokra és szervezetekre vonatkozó jegyzékéből, amelyekre a pénzeszközök és gazdasági erőforrások befagyasztását alkalmazni kell. 2015. április 7-én az Egyesült Nemzetek Biztonsági Tanácsának szankcióbizottsága jóváhagyta, hogy egy természetes személlyel kiegészítsék az azon személyekre, csoportokra és szervezetekre vonatkozó jegyzékét, amelyekre a pénzeszközök és gazdasági erőforrások befagyasztását alkalmazni kell.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell.
            
         
               (4)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 10-én.
      
         
            a Bizottság részéről,
         
         
            az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
   
      MELLÉKLET
      A 881/2002/EK rendelet I. melléklete a következőképpen módosul:
      
                  1.
               
               
                  A „Természetes személyek” rész a következő bejegyzéssel egészül ki:
                  „Maulana Fazlullah (más néven a) Mullah Fazlullah; b) Fazal Hayat; c) Mullah Radio). Születési ideje: 1974. Születési helye: Kuza Bandai falu, Szvat-völgy, Khyber Pakhtunkhawa tartomány, Pakisztán. Címe: afganisztáni/pakisztáni határvidék. Egyéb információ: 2013.11.7. óta a Tehrik-e Taliban Pakistan (TTP) parancsnoka. A 2a. cikk (4) bekezdésének b) pontjában meghatározott megjelölés időpontja: 2015.4.7.”
               
            
                  2.
               
               
                  A „Természetes személyek” részben a következő bejegyzést el kell hagyni:
                  „Abd Al-Rahman Muhammad Jaffar Ali (más néven: a) Abd al-Rahman Muhammad Jaffir; b) Abd al-Rahman Muhammad Jafir Ali; c) Abd al-Rahman Jaffir Ali; d) Abdul Rahman Mohamed Jaffer Ali; e) Abdulrahman Mohammad Jaffar; f) Ali Al-Khal; g) Abu Muhammad Al-Khal). Születési ideje: 1968.1.15. Születési helye: Muharraq, Bahrein. Állampolgárság: bahreini. Egyéb információ: a) az al-Kaida bahreini székhelyű pénzügyi szakértője és segítője. b) 2008 januárjában a bahreini legfelsőbb büntetőbíróság elítélte a terrorizmus finanszírozásáért, terroristakiképzésben való részvételért, más személyek külföldi terroristakiképzésben való részvételét célzó utazásának lehetővé tételéért, valamint terrorszervezetben való részvételért. A bírósági ítéletet követően és büntetésének letöltése után szabadlábra helyezték. c) Tartózkodási helye: Bahrein (2008. május).”